Document ID: /roh_data/filtered/swiss_laws_in_ROHinterleaved.jsonl.gz/4771

This text was translated from FR into Rumantsch Grischun.

Le Conseil fédéral peut adresser d’autres planifications ou rapports à l’Assemblée fédérale pour information ou pour qu’elle en prenne acte. Il peut soumettre à l’Assemblée fédérale sous la forme d’un projet d’arrêté fédéral simple ou d’arrêté fédéral les objectifs visés par des planifications ou rapports importants, ou les conséquences de ces planifications ou rapports. Le Conseil fédéral adresse régulièrement à l’Assemblée fédérale un rapport sur la politique extérieure. Le Conseil fédéral adresse périodiquement à l’Assemblée fédérale un rapport sur la réalisation des objectifs stratégiques qui ont été fixés pour les entités devenues autonomes au sens de l’art. 8, al. 5, de la loi du 21 mars 1997 sur l’organisation du gouvernement et de l’administration. Une fois que la Commission européenne a présenté sa proposition législative relative au cadre financier pluriannuel de l’Union européenne, il soumet à l’Assemblée fédérale un rapport de planification portant sur toutes les associations qu’il envisage de faire aux programmes et aux agences de l’Union européenne dans les domaines ne relevant pas de l’accès au marché intérieur. L’Assemblée fédérale peut prendre les arrêtés de principe et de planification concernant d’autres planifications ou rapports importants, sous la forme d’arrêtés fédéraux simples ou d’arrêtés fédéraux. RS 172.010 Introduit par le ch. I 1 de la LF du 17 déc. 2010 relative à la participation de l’Ass. féd. au pilotage des entités devenues autonomes, en vigueur depuis le 1 janv. 2012 (RO 2011 5859; FF 2010 3057 3095). Introduit par le ch. I de la LF du 22 déc. 2023 (Rapport de planification), en vigueur depuis le 1 juin 2024 (RO 2024 200; FF 2023 1081, 1482).

Ultra da las planisaziuns e dals rapports prescrits da la lescha po il Cussegl federal suttametter a l’Assamblea federala ulteriuras planisaziuns ed auters rapports per l’infurmaziun e per prender enconuschientscha. El po preschentar a l’Assamblea federala las finamiras u las conclusiuns da planisaziuns u da rapports impurtants en furma d’in sboz per in conclus federal simpel u per in conclus federal. Il Cussegl federal suttametta a l’Assamblea federala periodicamain in rapport davart la politica exteriura da la Svizra. El rapporta periodicamain a l’Assamblea federala davart la realisaziun da las finamiras strategicas ch’èn vegnidas fixadas per las unitads autonomas en il senn da l’artitgel 8 alinea 5 da la Lescha dals 21 da mars 1997 davart l’organisaziun da la regenza e da l’administraziun. Suenter che la proposta legislativa da la Cumissiun europeica davart il rom finanzial pluriannual da l’Uniun europeica è avant maun, suttametta il Cussegl federal a l’Assamblea federala in rapport da planisaziun davart tut sias intenziuns da s’associar als programs ed a las agenturas da l’Uniun europeica en ils secturs che n’han nagin access al martgà intern. L’Assamblea federala po prender conclus da princip e conclus da planisaziun davart ulteriuras planisaziuns impurtantas e davart auters rapports impurtants en la furma d’in conclus federal simpel u d’in conclus federal. SR 172.010 Integrà tras la cifra I 1 da la LF dals 17 da dec. 2010 davart la participaziun da l’AF tar la direcziun da las unitads daventadas autonomas, en vigur dapi il 1. da schan. 2012 (AS 2011 5859; BBl 2010 3377, 3413). Integrà tras la cifra I da la LF dals 22 da dec. 2023 (rapport da planisaziun), en vigur dapi il 1. da zer. 2024 (AS 2024 200; BBl 2023 1081, 1482).